представи доказателства, че надзорът върху безопасността на тези въздушни превозвачи е гарантиран в съответствие с международните стандарти за безопасност.
 (86)
 Поради това, и в съответствие с общите критерии, определени в приложението към Регламент (ЕО) No 2111/2005, бе преценено, че списъкът на Общността на въздушните превозвачи, които са предмет на оперативна забрана в границите на Съюза, следва да се измени така, че Saurya Airlines и Himalaya Airlines да се включат в приложение А към Регламент (ЕО) No 474/2006.
 Въздушни превозвачи от Филипините
 (87)
 Комисията, ЕААБ и държавите членки следят отблизо показателите за безопасност на сертифицираните във Филипините въздушни превозвачи, които извършват полети в границите на Съюза, включително чрез приоритетни наземни инспекции на някои филипински въздушни превозвачи в съответствие с Регламент (ЕС) No 965/2012.
 (88)
 Преди заседанието на Комитета за авиационна безопасност компетентният орган за гражданско въздухоплаване на Филипините (CAAP) предостави на Комисията определена техническа информация, свързана с надзора на безопасността на въздушните превозвачи, сертифицирани във Филипините. Предоставената информация показа, че понастоящем във Филипините има 38 активни притежатели на САО. Ръководният екип на СААР, който допринесе до момента за подобренията в гражданското въздухоплаване на Филипините, остава на мястото си и се ангажира да продължи да прилага своята програма за непрекъснато подобрение. Освен това информацията, предоставена от CAAP, и анализът на наличната информация относно произшествията и инцидентите не показват наличие на тревожни тенденции, свързани с филипинските сертифицирани въздушни превозвачи.
 (89)
 Всеки от въздушните превозвачи Philippine Airlines, Air Philippines' Corporation и Cebu Pacific Air бе обект на наземни инспекции по SAFA през последните години. В докладите се посочва, че не са отбелязани неблагоприятни тенденции по време на тези наземни инспекции по SAFA.
 (90)
 Поради това, и в съответствие с общите критерии, определени в приложението към Регламент (ЕО) No 2111/2005, бе преценено, че на този етап няма основания за изменение на списъка на Общността на въздушните превозвачи, които са предмет на оперативна забрана в границите на Съюза, така че в него да бъдат включени въздушни превозвачи от Филипините.
 (91)
 Чрез приоритетни наземни инспекции в съответствие с Регламент (ЕС) No 965/2012 държавите членки трябва да продължат да следят дали въздушните превозвачи от Филипините ефективно прилагат съответните стандарти за безопасност.
 Въздушни превозвачи от Руската федерация
 (92)
 Комисията, ЕААБ и държавите членки продължаваха да следят отблизо показателите за безопасност на сертифицираните в Руската федерация въздушни превозвачи, които извършват полети в границите на Съюза, включително чрез приоритетни наземни инспекции на някои руски въздушни превозвачи в съответствие с Регламент (ЕС) No 965/2012.
 (93)
 На 23 октомври 2015 г. Комисията, подпомагана от ЕААБ и една държава членка, проведе среща с представители на Руската федерална агенция за въздушен транспорт (ФАВТ). Срещата имаше за цел преглед на показателите за безопасност на руските въздушни превозвачи въз основа на наземните инспекции по програмата SAFA за периода между 20 септември 2014 г. и 19 октомври 2015 г. и установяване на случаите, които изискват специално внимание.
 (94)
 По време на заседанието Комисията изтъкна, че някои оператори със съотношение по SAFA от 2 или повече не извършват достатъчно добър анализ на първопричините. От ФАВТ заявиха, че констатациите, направени